Татарстан Журналистлар берлеге президиумы Марсель Зарипов вафаты сәбәпле, кайгы уртаклаша

	Татарстан Журналистлар берлеге президиумы танылган прозаик, тәрҗемәче, журналист, Г. Тукай исемендәге Дәүләт премиясе лауреаты Марсель Зарипов вафат булу сәбәпле туганнарының һәм якыннарының тирән кайгысын уртаклашуын белдерә. 	 Татарстан һәм Россия журналистикасы аксакалы, Татарстан Язучылар берлеге һәм Татарстан журналистлар берлеге әгъзасы, Г. Тукай исемендәге Дәүләт премиясе һәм “Бәллүр каләм” республика конкурсы лауреаты Марсель Зарипов 7 гыйнвар көнне 86нчы яшендә вафат булды.

Татарстан журналистлар берлеге сайтында Марсель Зариповны үз эшенең остасы һәм үзенең принципиаль карашы булганга хөрмәт итүләре, яшь журналистларның остазы булуы, аралашучан һәм җор, һәр вакытта да актив тормыш позицияле кеше булганлыгы турында билгеләп үткәннәр.

Мәрхүмне соңгы юлга озату бүген Казанның Зур Кызыл урамындагы 59 нчы йорттан булачак. Мәтам чарасы сәгать 10да башлана.  
	---	
Татар-информ

	№ --- | 08.01.2017	


